லா பொசெஷன்

லா பொசெஷன் (La Possession) என்பது பிரான்சின் கடல்கடந்த பிரதேசமான ரீயூனியனில் உள்ள ஒரு கம்யூன் ஆகும். இது ரீயூனியன் தீவின் வடமேற்குப் பகுதியில்,  செயிண்ட்-டெனிசின் தலைநகருக்கும் லு போர்ட் கம்யூனுக்கும் இடையில் அமைந்துள்ளது.

இந்த கம்யூனின் எல்லைக்குள், செயலற்ற  நிலையில் உள்ள பிட்டன் டெஸ் நீஜஸ் எரிமலையின் எரிமலைவாய் பனிபறிபள்ளமான ஆஃப் மாஃபேட்டின் பெரும்பகுதி அமைந்துள்ளது. இது ரீயூனியன் தேசிய பூங்காவின் ஒரு பகுதியாகும்.

 வரலாறு 
லா பொசெஷன் கம்யூனின் பிரதேசம் 1895 வரை செயிண்ட்-பால் கம்யூனின் ஒரு பகுதியாக இருந்தது.

1675 ஆம் ஆண்டில், முதல் குடியேற்றங்களுக்கு ஜீன் மார்கெட் தலைமை தாங்கினார் ( ஒரு சிற்றாறுக்கு அவர் பெயர் இடப்பட்டது). 1699 ஆம் ஆண்டில், கரும்பு சாகுபடி உரிமைகள் இந்தியாவைச் சேர்ந்த ஒரு போர்த்துகீசியரான டெக்சர் டி மோட்டாவுக்கு வழங்கப்பட்டது. 

1730-1767 வரை, கெமின் க்ரெமாண்டின் சாலையின் கட்டுமானம் தலைநகர் செயிண்ட்-டெனீசுக்கு முதல் நடைபாதை ஆகும். 1797 ஆம் ஆண்டில், ரிவியர் டெஸ் கேலெட்ஸ் சலுகை டாக்டர் ரிவியேருக்கு வழங்கப்பட்டது.

1833 ஆம் ஆண்டில், ஒரு தேவாலயம் கட்டப்பட்டது, பின்னர் அது ஒரு பெரிய தேவாலயமாக மாற்றப்பட்டது. 1834: ரீயூனியனில் உள்ள செயிண்ட்-பால் கம்யூனின் ஒரு பகுதியாக இருந்தபோதிலும், இப் பிரதேசம் அதில் ஒரு சிறப்புப் பிரிவாக மாற்றப்பட்டது. 1849–1854 வரை, லா ரூட் டி லா மோன்டாக்னே (மலைச் சாலை) அமைக்கப்பட்டது; இது செயிண்ட்-டெனீசுக்கு செல்லத்தகுந்த முதல் நம்பகமான சாலை ஆகும்.

1860 ஆம் ஆண்டில், லா கிராண்ட் சாலூப்பின் தனிமைப்படுத்தல் மையம் கட்டப்பட்டது, அது  ரீயூனியனின் தனிமைப்படுத்தல் நிலையமாக மாறியது. 1882 ஆம் ஆண்டில் செயிண்ட்-டெனீஸ் - செயிண்ட்-பியர் தொடருந்து பாதையும், லீ போர்ட் துறைமுகமும் கட்டப்பட்டன. 1886-ல் முதல் நீராவிக்கப்பல்கள் புதிய பொய்ன்ட் டெஸ் கேலெட்ஸ் துறைமுகத்திற்குள் நுழைந்தன. 1890 ஆம் ஆண்டில் லா பொசெஷன் கம்யூன் உருவாக்கப்பட்டது. 1895 ஆம் ஆண்டில், பாயிண்ட் டெஸ் கேலட்சின்  ஒரு பகுதி பிரிக்கப்பட்டு லு போர்ட் கம்யூனாக மாறியது.

செயிண்ட்-டெனிஸுக்கு புதிய கடற்கரைச் சாலை 1956 மற்றும் 1963 இக்கு இடையில் அமைக்கபட்டது. 
ஹோட்டல் டி வில் கட்டடம் 1967-இல் கட்டி முடிக்கப்பட்டு, 1975-ல் விரிவாக்கப்பட்டது. 

 மக்கள்தொகை 

 புவியியல் 
மஃபேட்டின் எரிமலைக் குழிப் பகுதியின் பெரும்பகுதி இந்தக் கம்யூனில் உள்ளது. மலையேற்றப் பாதைகள் டோஸ் டான் பகுதியை ரிவியேர் டெஸ் கேலெட்ஸ் ஆற்றின் பள்ளத்தாக்கு வழியாக கிராண்ட் பிளேஸ் மற்றும் பிற பகுதிகளுடன் இணைக்கின்றன. மற்ற பாதைகள் லா பொசெஷனை லா கிராண்டே சலூப் வழியாக செயிண்ட்-டெனிஸுடன் இணைக்கின்றன.

லா கிராண்ட் சாலூப்பில், ஓரளவு புனரமைக்கப்பட்ட தனிமைப்படுத்தல் மருத்துவமனை மற்றும் பயன்பாட்டில் இல்லாத தொடருந்து நிலையம் ஆகியவற்றை பார்வையிடலாம். அங்கு ரீயூனியன் ரயில்வே, தனிமைப்படுத்தல் மருத்துவமனை, ரீயூனியனில் நிலவிய ஒப்பந்தத் தொழிலாளர் முறை ஆகியவற்றின் வரலாறு குறித்த கண்காட்சிகள் இடம்பெற்றுள்ளன.

 காலநிலை 
லா பொசெஷன் ஒரு துணை வெப்பமண்டல உயர்நில காலநிலையைக்  ( கோப்பன் காலநிலை வகைப்பாடு Cwb ) கொண்டுள்ளது. லா பொசெஷனில் சராசரி ஆண்டு வெப்பநிலை 18.1 °C (64.6 °F) ஆகும். சராசரி ஆண்டு மழைப்பொழிவு 1,376.0 மி.மீ (54.17 அங்குலம்) ஆகும். இதில் பிப்ரவரி மாதம் அதிக மழை பெறும் மாதமாகும். சராசரியாக பிப்ரவரி மாதத்தில் வெப்பநிலை மிக அதிகமாக, சுமார் 21.6 °C (70.9 °F) ஆகவும், ஜூலை மாதத்தில் மிகக் குறைவாக, சுமார் 14.7 °C (58.5 °F) ஆகவும் இருக்கும். லா பொசெஷனில் இதுவரை பதிவு செய்யப்பட்ட மிக உயர்ந்த வெப்பநிலை 2010 மார்ச் 2  அன்று 31.4 °C (88.5 °F) ஆக இருந்தது; இதுவரை பதிவு செய்யப்பட்ட மிகக் குறைந்த வெப்பநிலை 1986 சூலை 29  அன்று 4.5 °C (40.1 °F) ஆக இருந்தது.

 கல்வி 
மூன்று கல்லூரிகளும் ஒரு இடைநிலைப் பள்ளிகளும் கம்யூனில் உள்ளன:

 ஜீன் அல்பானி கல்லூரி , 1130 மாணவர்களுடன் (2005)
 டெக்ஸீரா டா மோட்டா கல்லூரி .
 ஆர்.வெர்ஜஸ் கல்லூரி  740 மாணவர்களுடன் (2005)
 லைசி மவுலின் பள்ளி, 1060 மாணவர்களுடன் (2006)

 காட்சியகம் 

 மேற்கோள்கள் 

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas